Kyndelsmesse eller Maria renselsesdag faller den 2. februar. Det er 40 dager etter jul.
Det skyldes at kvinner ble betraktet som urene 40 dager etter en fødsel av et guttebarn (tredje mosebok, kap. 12). Hvis en kvinne derimot hadde født et pikebarn, var hun ekskludert fra det kirkelige fellesskap i hele 80 dager.
Den kristne bakgrunnen for Maria renselsesdag fremgår av Lukasevangeliet, hvor man kan lese at Jomfru Maria trer inn i tempelet 40 dager etter fødselen og viser frem sitt nyfødte barn.